Destinațiile surpriză pe care le aleg tot mai mulți turiști. Sunt mai puțin cunoscute și deloc aglomerate. Agențiile de turism au mai multe recomandări pentru primăvara aceasta, dar și pentru vara care se apropie cu pași repezi.
Care sunt destinațiile tot mai căutate de turiștii de pretutindeni. Sunt mai puțin știute de oameni și nu sunt încărcate și înghesuite. Specialiștii în domeniul turismului spun că sunt extrem de aerisite din multe puncte de vedere.
Sunt locații interesante, deși nu se află pe listele oamenilor. Acesta este motivul pentru care agențiile de turism le-au introdus în topurile pentru anul acesta pentru că sunt atrăgătoare și accesibile legat de partea financiară.
În plus, se află în Europa și au numeroase obiective turistice care nu trebuie trecute cu vederea. Mai mult decât atât, destinațiile au o climă frumoasă indiferent de sezon și istorii interesante pentru cei pasionați de această ramură.
Printre locurile recomandate de agențiile de turism se numără Tunis, care înlocuiește în 2024 insula grecească Santorini. De asemenea, la Târgul de turism de la Berlin sunt lăudate și multe orașe din Croația.
Spre exemplu, Dubrovnik este considerat Perla Mării Adriatice. Orașul este înconjurat de ziduri medievale de apărare și face parte din Patrimoniul Mondial UNESCO. În Croația se află și celebrul Parc Național Plitvice.
În plus, Veneția a fost înlocuită de capitala Sloveniei, Ljubljana. Orașul cochet și fermecător are un râu care trece fix prin centru, locul fiind animat de piețe, un castel medieval, muzee interesante, o grădină zoologică și biserici gotice.
Ministrul grec al turismului, Olga Kefalogianni, a dezvăluit că anul acesta turiștii de pretutindeni vor avea mai multe restricții. Spre exemplu, autoritățile au restricționat numărul de vizitatori la Acropole la 20.000 pe zi.
"Este foarte important să reducem presiunea asupra anumitor destinații promovând oferte pentru alte destinații care nu sunt atât de bine cunoscute la nivel internațional", a declarat Olga Kefalogianni, scrie euronews.ro.